KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. január 19-i ülésére)

TÁRGY: 
A KÖZTERÜLETEK HASZNÁLATÁRÓL SZÓLÓ ÖNKORMÁNYZATI RENDELET MÓDÓSÍTÁSA
Kiskőrös Város Képviselő-testülete a többször módosított 5/1998. (II. 2) önkormányzati rendeletével meghatározta a közterületek használatának szabályait és megállapította a közterületek használatáért fizetendő díjak mértékét. 

A közterület használati díjak utoljára 2007. július 1. napjával emelkedtek, ezért az inflációra is tekintettel indokoltnak tartom a díjak átlagosan 20-22 %-os emelését.

A nagyobb rendezvények (Városalapítók Napja és Kiskőrösi Szüret és Szlovák Nemzetiségi Napok) idejére külön használati díj megállapítását javaslom (bruttó 700 Ft/m2/nap) az önkormányzatot terhelő, egyébként a közterületet használók járulékos igényeinek – a használt víz, villany, hulladéktároló edények – biztosítása céljából.

A fentiek alapján javasolom, hogy a Képviselő-testület a közterületek használatáról szóló rendeletét a rendelet tervezetnek megfelelően módosítsa és a közterületek használatáért fizetendő díjakat az abban foglaltak szerint állapítsa meg.

Kiskőrös, 2011. január 6.
Domonyi László sk.

polgármester

KISKŐRÖS VÁROS ÖNKORMÁNYZATA 
KÉPVISELŐ-TESTÜLETÉNEK

………/2011. (     ) önkormányzati rendelete

a közterületek használatáról szóló

5/1998. (II. 2.) önkormányzati rendelet módosításáról

(Tervezet)

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. tv. 54. §. (5) bekezdésében kapott felhatalmazás alapján – a helyi önkormányzatokról szóló 1990. évi LXV. tv. 8. §. (1) bek. és 80. §. (1) bekezdésében meghatározott feladatkörében eljárva, a következőket rendeli el:

1. §.

Az 5/1998.(II. 2.) önkormányzati rendelet melléklete helyébe e rendelet melléklete lép.

2. §.
Ez a rendelet 2011. február 1. napján lép hatályba, és az ezt követő napon hatályát veszti.

